ROMANTIESE ROETE EN PASSIESPEL
31 Augustus - 08 September 2020
Dit is 'n kort toer wat u binne agt dae na van die mooiste dele van Suidwes-Duitsland bring.
ROMANTIESE ROETE: 2020
31 Augustus – 08 September (R39 520 plus *verpligte uitgawes van ongeveer R6 350)
Koste van visum en reisversekering word volgens eie behoefte bepaal
Die toer begin in Frankfurt. Ons besoek die wêreldbekende, gesellige dorpie Rüdesheim, waarna 'n kort Rynvaart op 'n deel van die Duitse kasteelroete volg. Ons besoek Heidelberg, Duitsland se oudste universiteitstad en verlustig ons aan die indrukwekkende kasteel en geskiedkundige ou wynkelder. Ons maak ook tyd om deur die pragtige Ou Stad te stap.
Ons ry deur die Swartwoud en gaan slaap in Konstanz aan die meer met dieselfde naam. Ons besoek ook die blomeiland Mainau – 'n unieke ervaring!
Die rit deur die Beierse Alpe is een van talle hoogtepunte van die toer. Ons besoek die omgewing van Neuschwanstein, om een van koning Ludwig II se sprokiesmooi kastele van buite te bewonder.
In Oberammergau verkyk ons ons aan die pragtig beskilderde geboue en aan die ongelooflike mooi houtsneewerk wat die inwoners maak.
Die toer sluit af met die Passiespel in Oberammergau. Dit is 'n aangrypende opvoering wat net elke tien jaar plaasvind en die lyding, kruisdood, opstanding en hemelvaart van Jesus Christus dramaties uitbeeld.
'n Ervare toerleier vergesel die groep en ons reis per Duitse bus. Verblyf in goeie hotelle met volledige ontbyt en aandete is deurgaans ingesluit. Daar is geen verskuilde kostes nie – die meeste uitstappies en/of toegangsgeld is by die toerprys ingewerk.